**Besøk på Bruserød av Fagerheim og Falkensten skolekorps**



**Lørdag 16. september fikk Borre Historielag besøk av musikanter og styremedlemmer ved Fagerheim og Falkensten skolekorps. Arrangementet var en del av korpsets 100-årsfeiring. Skolekorpset ønsket å få omvisning på historielagets eiendom, den gamle skysstasjonen Bruserød, som ligger langs veien til Kleivebrottet på Nykirke. Været var flott, og flagget vaiet til ære for jubilantene.**

**Foreningens nestleder, Birgitte Borgen, ønsket velkommen på tunet. Deretter vanket det servering av vafler og saft av leder for kjøkkenkomiteen, Nora Ouff. Korpsmedlemmene og ledsagerne ble delt i to grupper, med 10 personer i hver gruppe. Erik Schou Eriksen, en av Borre Historielags stiftere, fortalte den ene gruppen om skysstasjonen Bruserød, og hvordan det gikk til at Borre Historielaget fikk kjøpt gården i 1985.**

**Eli Kari Høihilder hadde da en skoletime fra gamle dager i skolestua i 2. etasje, og deretter ble gruppene byttet.**

**Korpsets styreleder, Anders Naterstad, og de øvrige voksne arrangerte til slutt leker på tunet og i hagen, før alle syklet hjemover etter en flott dag på Bruserød.**



**Takk for besøket, og gratulerer med 100-årsjubileet til Fagerheim og Falkensten skolekorps!**

**Hilsen Borre Historielag v/ Eli Kari Høihild**